pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ให้เอกอัครราชทูตวิสามัญผู้มีอำนาจเต็มแห่งสาธารณรัฐประชาชนจีนประจำประเทศไทย เข้าพบ
วันพุธที่ 15 ธันวาคม 2564
รัฐมนตรีฯ สุริยะ ให้เอกอัครราชทูตวิสามัญผู้มีอํานาจเต็มแห่งสาธารณรัฐประชาชนจีนประจําประเทศไทย เข้าพบ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายหาน จื้อเฉียง เอกอัครราชทูตวิสามัญผู้มีอํานาจเต็มแห่งสาธารณรัฐประชาชนจีนประจําประเทศไทย เข้าเยี่ยมคารวะในโอกาสเข้ารับหน้าที่ และหารือประเด็นความสัมพันธ์เศรษฐกิจการค้าระหว่างจีน-ไทย
รัฐมนตรีฯ สุริยะ ให้เอกอัครราชทูตวิสามัญผู้มีอํานาจเต็มแห่งสาธารณรัฐประชาชนจีนประจําประเทศไทย เข้าพบ
วันนี้ (14 ธันวาคม 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายหาน จื้อเฉียง เอกอัครราชทูตวิสามัญผู้มีอํานาจเต็มแห่งสาธารณรัฐประชาชนจีนประจําประเทศไทย เข้าเยี่ยมคารวะในโอกาสเข้ารับหน้าที่ และหารือประเด็นความสัมพันธ์เศรษฐกิจการค้าระหว่างจีน-ไทย ความร่วมมือในการต่อสู้กับสถานการณ์โควิด-19 พร้อมแนะนําสภาพอุตสาหกรรมของประเทศจีน และข้อเสนอแนะในการกระชับความร่วมมืออุตสาหกรรมไทย-จีน โดยมีนายณัฐพล รังสิตพล อธิบดีกรมส่งเสริมอุตสาหกรรม ร่วมหารือ ณ ห้องรับรอง 1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-เปิด 4 แพลตฟอร์มหลัก ที่รัฐบาลพัฒนาขึ้นจากแนวคิด National e-Payment
วันจันทร์ที่ 23 พฤษภาคม 2565
เปิด 4 แพลตฟอร์มหลัก ที่รัฐบาลพัฒนาขึ้นจากแนวคิด National e-Payment
.....
เปิด 4 แพลตฟอร์มหลัก ที่รัฐบาลพัฒนาขึ้นจากแนวคิด National e-Payment ส่งเสริมให้เกิด “สังคมไร้เงินสด” (Cashless Society) เพื่อเป็นเครื่องมือขับเคลื่อนนโยบาย และมาตรการต่าง ๆ ผลักดันให้เกิดเศรษฐกิจดิจิทัลเร็วขึ้นอย่างก้าวกระโดดจนประสบผลสําเร็จ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกรัฐมนตรีพอใจสัญญาณชี้เศรษฐกิจไทยยังแกร่ง การผลิตอุตสาหกรรมโตต่อเนื่องเป็นเดือนที่ 8 ทิศทางเดียวกับการส่งออกทั้งสินค้าอุตสาหกรรมและเกษตร หนุนคนมีงานทำ
วันพฤหัสบดีที่ 2 มิถุนายน 2565
นายกรัฐมนตรีพอใจสัญญาณชี้เศรษฐกิจไทยยังแกร่ง การผลิตอุตสาหกรรมโตต่อเนื่องเป็นเดือนที่ 8 ทิศทางเดียวกับการส่งออกทั้งสินค้าอุตสาหกรรมและเกษตร หนุนคนมีงานทํา
นายกรัฐมนตรีพอใจสัญญาณชี้เศรษฐกิจไทยยังแกร่ง การผลิตอุตสาหกรรมโตต่อเนื่องเป็นเดือนที่ 8 ทิศทางเดียวกับการส่งออกทั้งสินค้าอุตสาหกรรมและเกษตร หนุนคนมีงานทํา ตามนโยบายรัฐบาลรักษาการฟื้นตัวประชาชนมีรายได้
วันที่ 2 มิ.ย. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ติดตามสถานการณ์เศรษฐกิจและได้รับรายงานถึงสัญญาณซึ่งชี้ถึงความแข็งแกร่งของเศรษฐกิจไทย โดยกระทรวงอุตสาหกรรมได้รายงานให้ทราบว่าภาคการผลิตอุตสาหกรรมในเดือนเม.ย. 2565 เติบโตที่ร้อยละ 0.56 เป็นบวกต่อเนื่องเป็นเดือนที่8
ขณะที่สํานักงานเศรษฐกิจอุตสาหกรรมได้ประเมินแนวโน้มผ่านเครื่องมือระบบเตือนภัยด้านเศรษฐกิจอุตสาหกรรมไทย (EWS-IE) พบว่าใน 1-2 เดือนข้างหน้าภาคอุตสาหกรรมจะยังขยายตัวได้ด้วยการฟื้นตัวของเศรษฐกิจในประเทศและการเติบโตของการส่งออกตามการฟื้นตัวของเศรษฐกิจประเทศคู่ค้าของไทยภายหลังสถานการณ์การแพร่ระบาดของโควิด-19 คลี่คลายตามลําดับ ทั้งไทยและต่างประเทศผ่อนคลายมาตรการควบคุมโรค ประชาชนมีการเดินทางและมีการใช้จ่ายมากขึ้น
“นายกรัฐมนตรีพอใจกับสัญญาณของเศรษฐกิจที่ล่าสุดยังชี้ถึงความแข็งแกร่งของเศรษฐกิจไทย ทั้งการผลิตอุตสาหกรรม การส่งอออกสินค้าอุตสาหกรรม สินค้าเกษตร ตลอดจนการท่องเที่ยวที่เริ่มฟื้นจากการเปิดประเทศเต็มรูปแบบ ทั้งหมดสะท้อนถึงแนวโน้มการมีงานทําและกําลังการใช้จ่ายของประชาชนที่จะดีขึ้น เป็นไปตามนโยบายที่รัฐบาลมุ่งดูแลให้เศรษฐกิจฟื้นตัวได้ต่อเนื่องเพื่อเกิดการจ้างงาน ให้ประชาชนมีรายได้ น.ส.ไตรศุลี กล่าว
น.ส.ไตรศุลี กล่าวว่า เพื่อรักษาแรงส่งทางเศรษฐกิจ นายกรัฐมนตรีได้มอบหมายหน่วยงานที่เกี่ยวข้องให้ความสําคัญกับการอํานวยความสะดวกให้กับผู้ประกอบการทั้งภาคการผลิตอุตสาหกรรม และการส่งออก โดยเฉพาะในส่วนของการส่งออกนั้นให้การสนับสนุนในการหาตลาดใหม่ที่มีศักยภาพ อาทิ ตลาดในประเทศผู้ส่งออกน้ํามันที่ได้ประโยชน์จากราคาน้ํามันที่สูงขึ้น ขยายตลาดจากกรณีที่ขณะนี้หลายประเทศได้มีนโยบายปกป้องอาหาร (Food protection) งดการส่งออกสินค้าบางรายการ เพื่อรักษาความมั่นคงทางอาหารในช่วงที่ถูกกระทบจากภาวะสงคราม ซึ่งการที่ประเทศไทยเป็นผู้ส่งออกสินค้าเกษตรและอาหารสําคัญหลายรายการ จะเป็นโอกาสที่ผู้ส่งออกสามารถขยายตลาดเพิ่มเติมได้
รัฐบาลไทย-ข่าวทำเนียบรัฐบาล-อธิบดี กสร. ชี้แจงผลการตรวจแรงงาน บริษัทรักษาความปลอดภัยฯ ตามข้อสั่งการรมว.รง.
วันศุกร์ที่ 21 มกราคม 2565
อธิบดี กสร. ชี้แจงผลการตรวจแรงงาน บริษัทรักษาความปลอดภัยฯ ตามข้อสั่งการรมว.รง.
กสร. ขานรับข้อสั่งการ รมว.สุชาติ เรื่องสอบเคส รปภ. ถูกนายจ้างทําร้าย เผยผลสอบข้อเท็จจริงกรณีลูกจ้าง รปภ. ถูกนายจ้างทําร้ายร่างกาย ลูกจ้าง 3 ราย ได้รับค่าจ้างครบแล้ว ส่วนอีกรายต้องการยื่นคําร้อง คร.7 พร้อมนัดนายจ้างเข้าสอบข้อเท็จจริง 25 ม.ค. 65
นายนิยม สองแก้ว อธิบดีกรมสวัสดิการและคุ้มครองแรงงานเปิดเผยว่านายสุชาติ ชมกลิ่น รัฐมนตรีว่าการกระทรวงแรงงานมีความห่วงใยลูกจ้าง รปภ. ทั้ง 4 นาย หลังถูกนายจ้างทุบตี ทําร้ายร่างกาย พร้อมกําชับให้กรมสวัสดิการและคุ้มครองแรงงานตรวจสอบข้อเท็จจริง กสร.จึงขานรับข้อสั่งการส่งพนักงานตรวจแรงงานสํานักงานสวัสดิการและคุ้มครองแรงงานกรุงเทพมหานครพื้นที่ 3 ลงพื้นที่สอบข้อเท็จจริง โดยได้ข้อเท็จจริงเบื้องต้นว่านายอนันตชัย ปิยะธีรวัฒน์ ลูกจ้าง กับพวกรวม 4 คน ทํางานที่หน่วยงานซอยเพชรเกษม 81 เขตหนองแขม กรุงเทพฯ ลูกจ้างลาออกจากงาน นายจ้างบังคับให้ลูกจ้างลงชื่อยินยอมเป็นหนังสือให้หักค่าจ้างชดใช้ค่าอุปกรณ์ที่ลูกจ้างยืมไป ลูกจ้างจึงลงชื่อยินยอม พนักงานตรวจแรงงาน ได้ชี้แจงสิทธิ ตามกฎหมายคุ้มครองแรงงานให้ลูกจ้างทราบ และหากลูกจ้างประสงค์ใช้สิทธิสามารถยื่นคําร้องผ่าน e- services หรือยืนคําร้องด้วยตนเองที่สํานักงานสวัสดิการและคุ้มครองแรงงานกรุงเทพมหานครพื้นที่ 7 โดยนายอนันตชัย ปิยะธีรวัฒน์ นายมังกรทอง บุญศรี และนายวรวุฒิ นาคบัว ลูกจ้างทั้ง 3 คน แจ้งว่าได้รับค่าจ้างครบถ้วนแล้ว และขอเวลาตัดสินใจว่าจะยื่นคําร้อง (คร.7) เรื่องเงินประกันการทํางาน และค่าชดใช้อุปกรณ์ ต่อพนักงานตรวจแรงงานหรือไม่ ส่วนอีก 1 ราย คือนายสนอง น้อยศรี จะเข้าไปยื่นคําร้อง (คร.7) ในวันที่ 24 ม.ค. 2565 พร้อมกันนี้พนักงานตรวจแรงงานเข้าตรวจสอบข้อเท็จจริงบริษัท รักษาความปลอดภัย แรงเจอร์ อินเวสติเกชั่น จํากัด ประกอบกิจการบริการรักษาความปลอดภัย มีลูกจ้างประมาณ 1,000 คน ลูกจ้างรายวันขั้นต่ําวันละ 497 บาท บริษัท ให้ลูกจ้างปฏิบัติงานที่หมู่บ้าน เวิร์ฟ (Verve) เพชรเกษม 81แขวง/เขตหนองแขม กรุงเทพฯ ผู้ว่าจ้าง ไม่ต่อสัญญากับบริษัทฯ ทําให้ต้องยุบเลิกหน่วยงานดังกล่าว และให้ลูกจ้างไปปฏิบัติที่หน่วยงานอื่นแทน แต่ลูกจ้างขอลาออก นายจ้างแจ้งว่าได้จ่ายค่าจ้างครบแล้ว และได้ให้ลูกจ้างชดใช้ค่าอุปกรณ์ (วิทยุสื่อสาร) เนื่องจากลูกจ้างไม่คืนอุปกรณ์ดังกล่าว โดยนายจ้างแจ้งว่าลูกจ้างยินยอมชดใช้ค่าอุปกรณ์คนละ 3,123 บาท ซึ่งข้อเท็จจริงไม่ตรงกับฝ่ายลูกจ้างรปภ. ซึ่งจะดําเนินการสอบสวนข้อเท็จจริงต่อไป
อธิบดี กสร.กล่าวเพิ่มเติมว่า ตามพระราชบัญญัติคุ้มครองแรงงาน พ.ศ. 2541มาตรา76 ห้ามมิให้นายจ้างหักค่าจ้าง ค่าล่วงเวลา ค่าทํางานในวันหยุด และค่าล่วงเวลาในวันหยุด เว้นแต่เป็นการหักเพื่อชําระภาษีเงินได้ตามจํานวนที่ลูกจ้างต้องจ่ายหรือชําระเงินอื่นตามที่มีกฎหมายบัญญัติไว้ชําระค่าบํารุงสหภาพแรงงานตามข้อบังคับของสหภาพแรงงาน ชําระหนี้สินสหกรณ์ออมทรัพย์ เป็นเงินประกันตามมาตรา 10 หรือชดใช้ค่าเสียหายให้แก่นายจ้างซึ่งลูกจ้างได้กระทําโดยจงใจ หรือประมาทเลินเล่ออย่างร้ายแรง โดยได้รับความยินยอมจากลูกจ้าง หรือเป็นเงินสะสมตามข้อตกลงเกี่ยวกับกองทุนเงินสะสม ทั้งนี้ หากมีข้อสงสัยเพิ่มเติมสามารถสอบถามได้ที่สํานักงานสวัสดิการและคุ้มครองแรงงานจังหวัดทุกจังหวัด สํานักงานสวัสดิการและคุ้มครองแรงงานกรุงเทพมหานครพื้นที่ 1-10 หรือโทร. สายด่วน 1506 กด 3 หรือ 1546
รัฐบาลไทย-ข่าวทำเนียบรัฐบาล-กสร.เสริมสร้างวินัยในการทำงานให้นายจ้าง ลูกจ้าง ในสถานการณ์โควิด-19
วันจันทร์ที่ 21 มิถุนายน 2564
กสร.เสริมสร้างวินัยในการทํางานให้นายจ้าง ลูกจ้าง ในสถานการณ์โควิด-19
กสร.จัดอบรมโครงการพัฒนาทรัพยากรแรงงาน หลักสูตรการเสริมสร้างวินัยการทํางานในสถานประกอบกิจการ รุ่นที่ 1 สร้างการรับรู้ให้นายจ้าง ลูกจ้าง มีความรู้ความเข้าใจเกี่ยวกับกฎระเบียบ และความรับผิดชอบในการทํางานในสถานประกอบกิจการ ภายใต้สถานการณ์โควิด-19
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า กระทรวงแรงงานภายใต้การกํากับดูแลของท่านพลเอก ประวิตร วงษ์สุวรรณ รองนายกรัฐมนตรี และนายสุชาติ ชมกลิ่น รัฐมนตรีว่าการกระทรวงแรงงาน มีความมุ่งมั่นที่พัฒนาทรัพยากรแรงงาน ซึ่งถือเป็นทรัพยากรที่มีความสําคัญต่อการขับเคลื่อนเศรษฐกิจของประเทศ ให้มีคุณภาพชีวิตที่ดีขึ้น กรมสวัสดิการและคุ้มครองแรงงาน ในฐานะหน่วยงานที่มีภารกิจในการคุ้มครองสิทธิ และพัฒนาคุณภาพชีวิตแรงงาน จึงดําเนินการตามภารกิจเพื่อส่งเสริมความมุ่งมั่นของกระทรวงแรงงานในการพัฒนาคุณภาพชีวิตแรงงาน ผ่านการจัดฝึกอบรมโครงการพัฒนาทรัพยากรแรงงาน หลักสูตร การเสริมสร้างวินัยการทํางานในสถานประกอบกิจการ รุ่นที่ 1 ซึ่งเป็นโครงการสร้างการรับรู้ให้นายจ้าง ลูกจ้าง มีความรู้ความเข้าใจเกี่ยวกับสิทธิหน้าที่ตามกฎหมายแรงงาน ระเบียบ วินัย และความรับผิดชอบในการทํางานร่วมกัน เสริมสร้างทัศนคติให้ตระหนักถึงความปลอดภัยในการทํางาน และปรับเปลี่ยนพฤติกรรมในการทํางานให้สอดคล้องกับสถานการณ์ปัจจุบัน ที่มีการแพร่ระบาดของโรคติดเชื้อไวรัสโคโรนา 2019 (COVID - 19) อีกทั้งยังให้ความรู้ความเข้าใจตามหลักความสมดุลระหว่าง เงิน และความสุขในชีวิต ให้สามารถดําเนินชีวิตได้อย่างมีความสุข การฝึกอบรมในครั้งนี้เป็นการฝึกอบรมในรูปแบบออนไลน์ โดยจัดขึ้นระหว่างวันที่ 21 - 25 มิถุนายน 2564 มีผู้เข้ารับการฝึกอบรมประกอบด้วย นายจ้าง ลูกจ้าง และผู้มีส่วนเกี่ยวข้อง จํานวน 100 คน
นายอภิญญา สุจริตตานันท์ อธิบดีกสร. กล่าวเพิ่มเติมว่า กรมสวัสดิการและคุ้มครองแรงงานเปิดอบรมหลักสูตรการฝึกอบรมพัฒนาทรัพยากรแรงงานอีกหลายหลักสูตร สําหรับผู้ที่สนใจสามารถเข้าไปลงทะเบียนการฝึกอบรมได้ ผ่านช่องทาง https://eservice.labour.go.th/
รัฐบาลไทย-ข่าวทำเนียบรัฐบาล-สมอ. ยกระดับมาตรการเข้มข้น สกัดสินค้าไม่ได้มาตรฐานก่อนถึงมือผู้บริโภค
วันอังคารที่ 19 ตุลาคม 2564
สมอ. ยกระดับมาตรการเข้มข้น สกัดสินค้าไม่ได้มาตรฐานก่อนถึงมือผู้บริโภค
สมอ. ยกระดับมาตรการเข้มข้นป้องกันสินค้าไม่ได้มาตรฐานทะลักเข้ามาในประเทศ  เตรียมบูรณาการกรมศุลกากรสุ่มตรวจหน้าด่านทั่วประเทศ พร้อมบูรณาการความร่วมมือ สคบ. อย. ตรวจควบคุมสินค้าอุปโภค บริโภค ป้องกันอันตรายที่จะเกิดกับผู้บริโภค
สมอ. ยกระดับมาตรการเข้มข้น สกัดสินค้าไม่ได้มาตรฐานก่อนถึงมือผู้บริโภค
สมอ. ยกระดับมาตรการเข้มข้นป้องกันสินค้าไม่ได้มาตรฐานทะลักเข้ามาในประเทศ เตรียมบูรณาการกรมศุลกากรสุ่มตรวจหน้าด่านทั่วประเทศ พร้อมบูรณาการความร่วมมือ สคบ. อย. ตรวจควบคุมสินค้าอุปโภค บริโภค ป้องกันอันตรายที่จะเกิดกับผู้บริโภค
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า ได้สั่งการให้ สมอ.      เพิ่มมาตรการเชิงรุกในการตรวจควบคุมการจําหน่ายสินค้าในท้องตลาด และทางออนไลน์ให้มากยิ่งขึ้น โดยเฉพาะสินค้าเครื่องใช้ไฟฟ้าในบ้านที่มีการโฆษณาผ่านทางทีวีดิจิทัล และสื่อออนไลน์ ในช่วงที่ประชาชนต้องใช้ชีวิตอยู่ที่บ้าน เนื่องจากการแพร่ระบาดของโรคโควิด-19 โดยบูรณาการการทํางานร่วมกับหน่วยงานที่มีภารกิจด้านการคุ้มครองผู้บริโภค เช่น อย. และ สคบ. ร่วมกันทํางานเชิงรุกเพื่อตรวจสอบคุณภาพสินค้าในท้องตลาดอย่างเข้มงวด
นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม (สมอ.) เปิดเผยภายหลังเข้ารับตําแหน่งเลขาธิการ สมอ. ว่า สมอ. จะเพิ่มความเข้มงวดในการตรวจควบคุมไม่ให้สินค้าด้อยคุณภาพทะลักเข้ามาในประเทศเพื่อคุ้มครองความปลอดภัยของผู้บริโภค ด้วย 3 มาตรการหลัก ได้แก่ 1) บูรณาการความร่วมมือกับกรมศุลกากรในการสุ่มตรวจสินค้าที่ด่านศุลกากรทั่วประเทศ 2) เพิ่มความถี่ในการตรวจติดตามเมื่อผู้รับใบอนุญาตได้นําสินค้าเข้ามาจําหน่ายในประเทศ โดยบูรณาการความร่วมมือกับสํานักงานอุตสาหกรรมจังหวัด 3) สมอ. จะตรวจติดตาม ณ โรงงานที่ตั้งในต่างประเทศทันทีที่สถานการณ์การแพร่ระบาดของโควิด-19 คลี่คลาย เพราะที่ผ่านมา สมอ. ไม่สามารถส่งเจ้าหน้าที่เดินทางไปตรวจโรงงานในต่างประเทศได้ หลังจากนี้ สมอ. จะเพิ่มความเข้มงวดในการตรวจติดตามมากยิ่งขึ้น เพื่อดูแลความปลอดภัยของผู้บริโภคให้ได้ใช้สินค้าที่มีคุณภาพตามมาตรฐาน
เลขาธิการ สมอ. กล่าวเพิ่มเติมว่า “นอกจากจะเพิ่มมาตรการความเข้มข้นในการตรวจควบคุมการจําหน่ายสินค้าแล้ว ยังบูรณาการการทํางานร่วมกับหน่วยงานที่มีภารกิจด้านการคุ้มครองผู้บริโภค เช่น สํานักงานคณะกรรมการคุ้มครองผู้บริโภค (สคบ.) และสํานักงานคณะกรรมการอาหารและยา (อย.) ในการตรวจควบคุมสินค้าในท้องตลาด รวมทั้งร้านค้าออนไลน์ ตลอดจนควบคุมการตลาดแบบตรง และการจําหน่ายสินค้าผ่านทางรายการโทรทัศน์ โดยมีการส่งต่อข้อมูลระหว่างหน่วยงานเพื่อประโยชน์ในการตรวจติดตามและควบคุมสินค้าให้เป็นไปตามมาตรฐาน ก่อนถึงมือผู้บริโภค” เลขาธิการ สมอ. กล่าวทิ้งท้าย
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ พอใจ ผลการจัดซื้อจัดจ้างปี’64 ประหยัดงบฯ กว่า 7.8 หมื่นล้านบาท ย้ำเน้นความโปร่งใส ตรวจสอบได้ เพื่อให้เกิดการแข่งขัน อย่างเป็นธรรม
วันพุธที่ 1 ธันวาคม 2564
โฆษกรัฐบาลเผย นายกฯ พอใจ ผลการจัดซื้อจัดจ้างปี’64 ประหยัดงบฯ กว่า 7.8 หมื่นล้านบาท ย้ําเน้นความโปร่งใส ตรวจสอบได้ เพื่อให้เกิดการแข่งขัน อย่างเป็นธรรม
โฆษกรัฐบาลเผย นายกฯ พอใจ ผลการจัดซื้อจัดจ้างปี’64 ประหยัดงบฯ กว่า 7.8 หมื่นล้านบาท ย้ําเน้นความโปร่งใส ตรวจสอบได้ เพื่อให้เกิดการแข่งขัน อย่างเป็นธรรม
วันที่ 1 ธ.ค. 64 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจ ผลการดําเนินงานจัดซื้อจัดจ้างในปีงบประมาณ พ.ศ. 2564 (ตุลาคม 2563 - กันยายน 2564) ซึ่งกรมบัญชีกลางได้รายงานความคืบหน้า หน่วยงานของรัฐที่ได้ดําเนินการจัดซื้อจัดจ้างและก่อหนี้แล้วจํานวนทั้งสิ้น 5,247,846 โครงการ คิดเป็นร้อยละ 98.34 ของจํานวนโครงการจัดซื้อจัดจ้างทั้งหมด โดยมีมูลค่าที่จัดหาได้คิดเป็น 1,333,622.22 ล้านบาท ทําให้รัฐสามารถประหยัดงบประมาณได้ 78,667.29 ล้านบาท หรือประหยัดได้ร้อยละ 5.57 ของวงเงินงบประมาณในการจัดหา ซึ่งเป็นผลจากวิธีการจัดซื้อจัดจ้างที่นําเอาเทคโนโลยีสมัยใหม่มาประยุกต์ใช้ส่งผลให้ผู้ประกอบการและบุคคลทั่วไปเข้าถึงข้อมูลได้อย่างรวดเร็ว เกิดการแข่งขันอย่างเท่าเทียม และสามารถตรวจสอบได้ทุกขั้นตอน ส่งผลให้ขั้นตอนการดําเนินการจัดซื้อจัดจ้างเป็นไปอย่างมีประสิทธิภาพ ทําให้เกิดความคุ้มค่าการใช้จ่ายงบประมาณ รวมทั้งเป็นต้นแบบการบูรณาการระบบฐานข้อมูลภาครัฐ
โฆษกประจําสํานักนายกรัฐมนตรีเผยต่อว่า สําหรับวิธีการจัดซื้อจัดจ้างด้วยวิธีตลาดอิเล็กทรอนิกส์ (e-market) สามารถประหยัดงบประมาณได้มากที่สุดในปีงบประมาณ พ.ศ. 2564 ประหยัดงบประมาณได้ร้อยละ 15.14 ของวงเงินงบประมาณในการจัดหา การจัดซื้อจัดจ้างด้วยวิธีประกวดราคาอิเล็กทรอนิกส์ (e-bidding) มีมูลค่ามากที่สุดถึงร้อยละ 55.66 ของมูลค่างบประมาณในการจัดซื้อจัดจ้างทั้งหมด คิดเป็นมูลค่าถึง 919,989.69 ล้านบาท ส่วนการจัดซื้อจัดจ้างด้วยวิธีเฉพาะเจาะจง พบหน่วยงานของรัฐจัดซื้อจัดจ้างด้วยวิธีเฉพาะเจาะจงมากที่สุดเป็นจํานวน 5,200,064 โครงการ คิดเป็นร้อยละ 97.45 ของจํานวนโครงการจัดซื้อจัดจ้างทั้งหมด
“รัฐบาลให้ความสําคัญกับการเร่งรัดการเบิกจ่าย วางแผนปีงบประมาณ พ.ศ. 2565 ท่านนายกฯ สั่งการให้กรมบัญชีกลางเตรียมแผนเร่งรัดการเบิกจ่ายให้มีการก่อหนี้ภายในไตรมาส 2 เพื่อให้เม็ดเงินเข้าสู่ระบบเศรษฐกิจโดยเร็ว รวมถึงมีแผนที่จะปรับปรุงระเบียบการจัดซื้อจัดจ้างให้หน่วยงานของรัฐ การประยุกต์เอาเทคโนโลยีสมัยใหม่มาใช้เพิ่มมากขึ้น ซึ่งเป็นส่วนหนึ่งของการขับเคลื่อนนโยบายประเทศไทย 4.0 (Thailand 4.0) เพื่อพัฒนาประเทศและระบบการทํางานของรัฐ เพื่อทําให้เกิดความคล่องตัวในการปฏิบัติงาน และสนับสนุนผู้ประกอบการรายย่อยทั้ง SMEs และ Startup ให้สามารถเข้าถึงการจัดซื้อจัดจ้างของภาครัฐมากขึ้น และที่สําคัญต้องมีความโปร่งใส สามารถตรวจสอบได้ เพื่อให้เกิดการแข่งขันอย่างเป็นธรรม ซึ่งเป็นสิ่งที่รัฐบาลนี้เน้นย้ําและให้ความสําคัญเสมอมา” นายธนกร กล่าว
รัฐบาลไทย-ข่าวทำเนียบรัฐบาล-“อนุชา” มอบหมายสำนักงานสลากกินแบ่งรัฐบาล และเจ้าหน้าที่ที่เกี่ยวข้องตรวจสอบข้อเท็จ กรณียี่ปั๊ว พ่อค้าแม่ค้าปลีก นำสลากดิจิทัลไปขายต่อในกลุ่มไลน์เกินราคา ย้ำดำเนินคดีอย่างเคร่งครัด
วันศุกร์ที่ 8 กรกฎาคม 2565
“อนุชา” มอบหมายสํานักงานสลากกินแบ่งรัฐบาล และเจ้าหน้าที่ที่เกี่ยวข้องตรวจสอบข้อเท็จ กรณียี่ปั๊ว พ่อค้าแม่ค้าปลีก นําสลากดิจิทัลไปขายต่อในกลุ่มไลน์เกินราคา ย้ําดําเนินคดีอย่างเคร่งครัด
“อนุชา” มอบหมายสํานักงานสลากกินแบ่งรัฐบาล และเจ้าหน้าที่ที่เกี่ยวข้องตรวจสอบข้อเท็จ กรณียี่ปั๊ว พ่อค้าแม่ค้าปลีก นําสลากดิจิทัลไปขายต่อในกลุ่มไลน์เกินราคา ย้ําดําเนินคดีอย่างเคร่งครัด ห้ามละเว้น
วันที่ 8 กรกฎาคม 2565 นายอนุชา นาคาศัย รัฐมนตรีประจําสํานักนายกรัฐมนตรี ประธานคณะกรรมการแก้ไขปัญหาการจําหน่ายสลากเกินราคา มอบหมายสํานักงานสลากกินแบ่งรัฐบาล และเจ้าหน้าที่ที่เกี่ยวข้องตรวจสอบข้อเท็จกรณี ยี่ปั๊ว รวมทั้งพ่อค้าแม่ค้าปลีกทั่วไป ต่างพากันใช้เทคนิคทํากําไรจากสลากดิจิทัล ด้วยการกดซื้อสลากดิจิทัล โดยเน้นเอาเฉพาะเลขชุด จากนั้น ก็กดซื้อกันตามกําลังทรัพย์แล้วบันทึกไว้ นํามาจําหน่ายในกลุ่มโซเซียลด้วยราคาแพงที่เลขละ 100-120 บาท ทําให้สลากดิจิทัลถูกซื้อหมดในเวลาอันรวดเร็ว โดยเฉพาะเลขชุด
นายอนุชาฯ ย้ํา การกระทําดังกล่าว เป็นความผิดตามฐานขายสลากฯ เกินราคา ปรับไม่เกิน 10,000 บาท แนะให้ประชาชนซื้อสลากดิจิทัลโดยตรง ผ่านแอปเป๋าตังเท่านั้น ซึ่งระบบมีความปลอดภัยสูง ทั้งความเป็นเจ้าของสลาก และการขึ้นเงินรางวัล
นายอนุชาฯ สั่งการให้สํานักงานสลากฯ ตรวจสอบความเป็นเจ้าของสลากดิจิทัลฯ หากพบการนําไปขายต่อหรือขายเกินราคา ให้เร่งดําเนินการ เพื่อดําเนินคดีตามกฎหมายอย่างเคร่งครัดต่อไป โดยห้ามละเว้น พร้อมขอให้ประชาชนแจ้งเบาะแสขบวนการนําสลากดิจิทัลไปขายต่อเกินราคา โทร 02-528-9999 หรือเจ้าหน้าที่รัฐ บริเวณใกล้เคียง ยืนยันรัฐบาลต้องการแก้ไขปัญหาสลากแพงให้เกิดผลเป็นรูปธรรม การดําเนินการจําหน่ายสลากดิจิทัลผ่านแอป “เป๋าตัง” เพื่อให้ประชาชนได้ซื้อสลากฯ ในราคา 80 บาทได้จริง ไม่ต้องการให้ผู้ซื้อถูกเอารัดเอาเปรียบ ขอให้ยี่ปั๊ว รวมทั้งพ่อค้าแม่ค้าปลีกทั่วไป อย่าฉวยโอกาสซื้อแล้วนําไปจําหน่ายเกินราคา
----------------------------------
รัฐบาลไทย-ข่าวทำเนียบรัฐบาล-ธพว. ออกมาตรการเร่งช่วยเหลือลูกค้า Soft Loan ธปท. ครบกำหนด ผุดสินเชื่อช่วยประคับประคอง รักษาการจ้างงาน ฟื้นธุรกิจราบรื่น
วันพฤหัสบดีที่ 2 มิถุนายน 2565
ธพว. ออกมาตรการเร่งช่วยเหลือลูกค้า Soft Loan ธปท. ครบกําหนด ผุดสินเชื่อช่วยประคับประคอง  รักษาการจ้างงาน  ฟื้นธุรกิจราบรื่น
SME D Bank ขานรับนโยบายรัฐบาล โดย ก.คลัง และ ธปท. ผุดโครงการสินเชื่อวงเงิน 500 ลบ. ช่วยเหลือลูกค้าครบระยะเวลาชําระหนี้คืน “โครงการ พ.ร.ก. Soft Loan ธปท.”  ให้ได้สินเชื่ออย่างต่อเนื่อง ประคับประคองกิจการ รักษาการจ้างงาน และเดินหน้าฟื้นธุรกิจราบรื่น
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า นับตั้งแต่เกิดการแพร่ระบาดของโควิด-19 เมื่อปี 2563 ที่ผ่านมา ธพว. ดําเนินการช่วยเหลือผู้ประกอบการเอสเอ็มอีตามนโยบายรัฐบาล โดยกระทรวงการคลัง และธนาคารแห่งประเทศไทย (ธปท.) ด้วยการพาเข้าถึงแหล่งเงินทุน โดยเฉพาะผ่านโครงการสินเชื่อต้นทุนต่ํา (Soft Loan) ธปท. แม้ปัจจุบันสถานการณ์โควิด-19 เริ่มคลี่คลายแล้ว แต่ผู้ประกอบการเอสเอ็มอีหลายราย ยังอยู่ในช่วงพึ่งเริ่มกลับมาเดินหน้าธุรกิจอีกครั้ง จําเป็นต้องได้รับการดูแลอย่างใกล้ชิดและต่อเนื่อง
ดังนั้น SME D Bank ธนาคารเพื่อเอสเอ็มอีไทย ได้ออก “โครงการสินเชื่อช่วยเหลือลูกค้าที่ได้สินเชื่อ พ.ร.ก. Soft Loan ธปท.” วงเงิน 500 ล้านบาท สนับสนุนลูกค้ากลุ่มที่มีหนี้คงค้างโครงการ พ.ร.ก. Soft Loan ธปท. ที่ครบกําหนดระยะเวลาชําระหนี้คืน ให้ยังคงได้รับสินเชื่อจากสถาบันการเงินอย่างต่อเนื่อง ช่วยให้สามารถประคับประคองกิจการ รักษาการจ้างงาน และกลับมาเดินหน้าฟื้นฟูธุรกิจได้อย่างราบรื่น
สําหรับคุณสมบัติผู้กู้ ต้องเป็นบุคคลหรือนิติบุคคลที่มีสินเชื่อคงค้างในโครงการ พ.ร.ก. Soft Loan ธปท. ด้านอัตราดอกเบี้ย เริ่มต้น MLR ต่อปี (ปัจจุบัน MLR = 6.75%) ระยะเวลาผ่อนนานสูงสุดถึง 8 ปี และปลอดชําระหนี้เงินต้นสูงสุด 24 เดือน ให้ใช้บรรษัทประกันสินเชื่ออุตสาหกรรมขนาดย่อม (บสย.) ค้ําประกันเต็มวงเงิน โดยยกเว้นค่าธรรมเนียมวิเคราะห์โครงการ , ค่าธรรมเนียมชําระคืนเงินกู้ก่อนครบกําหนด และค่าธรรมเนียมผูกพันเงินกู้ สิ้นสุดรับคําขอกู้ 31 ธันวาคม 2566 หรือจนกว่าจะเต็มวงเงิน แล้วแต่อย่างหนึ่งอย่างใดจะถึงก่อน
สนใจใช้บริการสินเชื่อดังกล่าว สามารถแจ้งความประสงค์ผ่านช่องทางต่าง ๆ เช่น เว็บไซต์ https://www.smebank.co.th/ , LINE Official Account : SME Development Bank เป็นต้น รวมถึง สาขาของ ธพว. ทั่วประเทศ สอบถามข้อมูลเพิ่มเติม Call Center 1357
รัฐบาลไทย-ข่าวทำเนียบรัฐบาล-กระทรวงเกษตรฯ เปิดเวทีรับฟังความคิดเห็นความเหมาะสมของพระราชบัญญัติจัดรูปที่ดินเพื่อเกษตรกรรม พ.ศ. 2558
วันศุกร์ที่ 26 พฤศจิกายน 2564
กระทรวงเกษตรฯ เปิดเวทีรับฟังความคิดเห็นความเหมาะสมของพระราชบัญญัติจัดรูปที่ดินเพื่อเกษตรกรรม พ.ศ. 2558
กระทรวงเกษตรฯ เปิดเวทีรับฟังความคิดเห็นความเหมาะสมของพระราชบัญญัติจัดรูปที่ดินเพื่อเกษตรกรรม พ.ศ. 2558 ให้มีความสอดคล้องกับสถานการณ์ปัจจุบัน สนับสนุนการทํางาน และสร้างประโยชน์ให้กับพี่น้องเกษตรกร
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังเปิดการประชุมรับฟังความคิดเห็นเพื่อประกอบการศึกษาวิจัยความเหมาะสมของพระราชบัญญัติจัดรูปที่ดินเพื่อเกษตรกรรม พ.ศ. 2558 ณ โรงแรมเดอะ รอยัล ริเวอร์ เขตบางพลัด กรุงเทพฯ ว่า การประชุมรับฟังความคิดเห็นในวันนี้ กระทรวงเกษตรฯ โดยกรมชลประทาน ได้ริเริ่มให้มีการศึกษาผลกระทบของการบังคับใช้กฎหมายและความเหมาะสมของพระราชบัญญัติจัดรูปที่ดินเพื่อเกษตรกรรม พ.ศ. 2558 เพื่อนําผลการศึกษามาใช้ในการปรับปรุงกฎหมายให้สามารถเพิ่มประสิทธิภาพการทํางานของเจ้าหน้าที่และตอบสนองต่อความต้องการของพี่น้องเกษตรกรให้มีความเหมาะสมกับสภาพพื้นที่ สภาพเศรษฐกิจและสังคมของแต่ละภูมิภาค รวมทั้งหากมีการค้นพบแนวทางใหม่ ๆ ที่จะเพิ่มประสิทธิภาพและตอบสนองต่อการพัฒนาระบบและกระบวนการจัดระบบน้ําเพื่อเกษตรกรรมและการจัดรูปที่ดินเพื่อเกษตรกรรมให้เกิดผลสัมฤทธิ์สูงสุด ถือเป็นเรื่องที่ดีและสอดคล้องกับนโยบายของกระทรวงเกษตรและสหกรณ์ที่มุ่งหวังให้ประเทศไทยเป็นแหล่งที่มีความมั่นคงด้านอาหารของโลก อีกทั้งยังเป็นการพัฒนาคุณภาพชีวิตและรายได้ให้กับพี่น้องเกษตรกรด้วย
ทั้งนี้ ประเทศไทยเป็นประเทศเกษตรกรรม มีพื้นที่ทั้งประเทศมีประมาณ 321 ล้านไร่ เป็นพื้นที่เกษตรกรรมถึง 149.25 ล้านไร่ มีเกษตรกรทั้งสิ้น 8,094,954 ครัวเรือน นโยบายของรัฐบาลรวมทั้งนโยบายของกระทรวงเกษตรและสหกรณ์ จึงให้ความสําคัญกับการบริหารจัดการแหล่งน้ําอย่างเป็นระบบ ให้สามารถแก้ไขปัญหาน้ําแล้ง น้ําท่วม การขาดแคลนน้ําภาคการผลิต น้ําอุปโภคบริโภค และเพิ่มประสิทธิภาพแหล่งน้ํา ซึ่งการพัฒนาและขยายพื้นที่ชลประทานให้ครอบคลุมพื้นที่เกษตรกรรม การจัดระบบการบริหารจัดการแหล่งน้ํา การใช้น้ํา และการบริหารจัดการน้ําในระดับไร่นาและชุมชนที่เชื่อมโยงกับระบบชลประทาน รวมทั้งการจัดรูปที่ดินและพัฒนาพื้นที่ดินให้เป็นไปอย่างเหมาะสมและมีประสิทธิภาพควบคู่ไปกับการจัดระบบน้ําเพื่อเกษตรกรรม เพื่อพัฒนาคุณภาพชีวิตของเกษตรกรให้มีความมั่นคง และเติบโตอย่างมีเสถียรภาพ สามารถเพิ่มผลผลิตและลดต้นทุนการผลิต และเพิ่มขีดความสามารถและเพิ่มศักยภาพในการแข่งขันด้านผลผลิตทางการเกษตรกับนานาประเทศได้ จึงเป็นเรื่องที่มีความสําคัญและจําเป็นอย่างยิ่งที่จะนําไปสู่เป้าหมาย "ภาคเกษตรมั่นคง เกษตรกรมั่งคั่ง ทรัพยากรยั้งยืน
"การศึกษาผลกระทบของการบังคับใช้กฎหมายฯ นั้นควรมีการรับฟังและปรับปรุงแก้ไขทุก ๆ 5 ปี เพื่อให้สอดคล้องกับสถานการณ์ปัจจุบัน อย่างไรก็ตาม การทําเกษตรกรรม น้ําย่อมเป็นสิ่งสําคัญที่จําเป็นต้องใช้ในการทําการเกษตร ซึ่งการมีกรอบ มีกฎหมาย เพื่อกํากับและควบคุมดูแลการบริหารจัดการน้ํา จะเป็นประโยชน์ต่อส่วนรวมในการใช้ทรัพยากรน้ําร่วมกัน การปรับปรุงกฎข้อบังคับต่าง ๆ จึงสมควรที่จะต้องสอดคล้องกับความเป็นจริง รวมถึงควรให้เกษตรกรได้มีส่วนร่วมในการแสดงความคิดเห็นด้วย และในส่วนของ พ.ร.บ. ฉบับนี้ หากมีการปรับปรุงแก้ไขและรับฟังความคิดเห็นแล้ว จะสอดคล้องกับสถานการณ์ สนับสนุนการทํางานของเจ้าหน้าที่ และสร้างประโยชน์ให้กับพี่น้องเกษตรกรไปพร้อม ๆ กัน" ดร.เฉลิมชัย กล่าว
รัฐบาลไทย-ข่าวทำเนียบรัฐบาล-ครม.อนุมัติโครงการยกระดับเศรษฐกิจฐานรากระดับจังหวัดด้วยวิทยาศาสตร์ เทคโนโลยี และนวัตกรรม วงเงิน 35.69 ล้านบาท
วันอังคารที่ 5 เมษายน 2565
ครม.อนุมัติโครงการยกระดับเศรษฐกิจฐานรากระดับจังหวัดด้วยวิทยาศาสตร์ เทคโนโลยี และนวัตกรรม วงเงิน 35.69 ล้านบาท
ครม.อนุมัติโครงการยกระดับเศรษฐกิจฐานรากระดับจังหวัดด้วยวิทยาศาสตร์ เทคโนโลยี และนวัตกรรม วงเงิน 35.69 ล้านบาท หวังให้เกิดการลงทุนของเกษตรกร และผู้ประกอบการแปรรูปสินค้าเกษตรเป็นผลิตภัณฑ์นวัตกรรม และสร้างรายได้ให้แก่เกษตรกร
วันที่ 5 เมษายน 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) อนุมัติโครงการยกระดับเศรษฐกิจฐานรากระดับจังหวัดด้วยวิทยาศาสตร์ เทคโนโลยี และนวัตกรรม ของสถาบันวิจัยวิทยาศาสตร์และเทคโนโลยีแห่งประเทศไทย (วว.) กรอบวงเงิน 35.69 ล้านบาทโดยให้ใช้จ่ายจากเงินกู้ภายใต้พระราชกําหนดให้อํานาจกระทรวงการคลังกู้เงินเพื่อแก้ไขปัญหาเศรษฐกิจและสังคม จากการระบาดของโรคติดเชื้อไวรัสโคโรนา 2019 เพิ่มเติมพ.ศ.2564 ตามที่คณะกรรมการกลั่นกรองการใช้จ่ายเงินกู้(คกง.)เสนอ
สําหรับโครงการยกระดับเศรษฐกิจฐานรากระดับจังหวัดด้วยวิทยาศาสตร์ เทคโนโลยี และนวัตกรรมดังกล่าว มีจุดมุ่งหมายเพื่อนําวิทยาศาสตร์ เทคโนโลยี และนวัตกรรม ไปสู่การถ่ายทอดเทคโนโลยีอย่างเป็นรูปธรรมสู่ภูมิภาค ก่อให้เกิดการลงทุนของเกษตรกร และผู้ประกอบการแปรรูปสินค้าเกษตรเป็นผลิตภัณฑ์นวัตกรรม และสร้างรายได้ให้แก่เกษตรกร ผู้ประกอบการในระดับภูมิภาคและท้องถิ่น รวมทั้งกระตุ้นการบริโภคของประชาชนภายในประเทศจากสินค้าเกษตรคุณภาพดีและผลิตภัณฑ์ที่มีนวัตกรรมจากวัตถุดิบท้องถิ่น
ขณะที่ระยะเวลาดําเนินโครงการอยู่ในช่วงเดือนมีนาคม-ธันวาคม 2565 กลุ่มเป้าหมายเป็นเกษตรกรจํานวน 4,250 ราย พื้นที่ดําเนินการใน 8 จังหวัด ได้แก่ จังหวัดจันทบุรี ชุมพร ปทุมธานี พังงา เพชรบูรณ์ สกลนคร สมุทรสงครามและจังหวัดอุดรธานี มีกิจกรรมหลักได้แก่ 1.การปรับปรุงกระบวนการผลิต เช่น พัฒนาองค์ความรู้ด้านการผลิตโดยนําวิทยาศาสตร์ เทคโนโลยี หรือนวัตกรรม มาใช้ในการพัฒนาเพื่อเพิ่มประสิทธิภาพการผลิต 2.การส่งเสริมการจัดทําสารสกัด เช่น พัฒนาองค์ความรู้เกี่ยวกับการแปรรูป เพิ่มมูลค่าวัตถุดิบ หรือเพิ่มประสิทธิภาพการผลิตสินค้าเกษตรปลอดภัยให้แก่กลุ่มเป้าหมายในจังหวัด ซึ่งแต่ละจังหวัดประกอบด้วยกิจกรรมที่ไม่เท่ากัน ขึ้นอยู่กับวัตถุดิบ ความพร้อมของบุคลากรในพื้นที่ และความพร้อมของพื้นที่ดําเนินโครงการ
ทั้งนี้ผลที่คาดว่าจะได้รับ ประกอบด้วย เกษตรกรในพื้นที่ดําเนินโครงการมีรายได้ประมาณ 60 ล้านบาทต่อปี และเกิดผลิตภัณฑ์แปรรูปสินค้าเกษตรสร้างมูลค่าเพิ่ม 40 ล้านบาทต่อปี
นอกจากนี้ยังอนุมัติให้มหาวิทยาลัยนราธิวาสราชนครินทร์ ขยายระยะเวลาดําเนินโครงการแผนงานการแก้ไขปัญหาการระบาดของโควิด 19 จากเดิมสิ้นสุดเดือนมีนาคม 2565 เป็นสิ้นสุดเดือนมิถุนายน 2565 และอนุมัติให้กระทรวงการอุดมศึกษา วิทยาศาสตร์ วิจัยและนวัตกรรม ขยายระยะเวลาดําเนินกิจกรรมพัฒนา Platform การเก็บและวิเคราะห์ข้อมูล จากเดิมสิ้นสุดเดือนกุมภาพันธ์ 2565 เป็นสิ้นสุดเดือนพฤษภาคม 2565 และเปลี่ยนแปลงกรอบวงเงิน จากเดิม 20 ล้านบาท เป็น 21 ล้านบาท
รัฐบาลไทย-ข่าวทำเนียบรัฐบาล-คำกล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสปาฐกถาพิเศษ ในหัวข้อ “สมุนไพรไทย สร้างเศรษฐกิจไทย” วันพุธที่ 22 ธันวาคม 2564
วันจันทร์ที่ 27 ธันวาคม 2564
คํากล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสปาฐกถาพิเศษ ในหัวข้อ “สมุนไพรไทย สร้างเศรษฐกิจไทย” วันพุธที่ 22 ธันวาคม 2564
คํากล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสปาฐกถาพิเศษ ในหัวข้อ “สมุนไพรไทย สร้างเศรษฐกิจไทย” วันพุธที่ 22 ธันวาคม 2564 เวลา 10.00 น. ณ รอยัลพารากอน ฮอลล์ ชั้น 5 ศูนย์การค้าสยามพารากอน กรุงเทพมหานคร
ท่านรองนายกรัฐมนตรีและรัฐมนตรีว่าการกระทรวงสาธารณสุข
ปลัดกระทรวงสาธารณสุข
ผู้บริหารหน่วยงานภาครัฐ และภาคเอกชน
สื่อมวลชน และผู้มีเกียรติทุกท่าน
ผมรู้สึกยินดีและเป็นเกียรติอย่างยิ่งที่ได้มาเป็นประธานเปิด “งานมหกรรมสมุนไพรแห่งชาติ และการประชุมวิชาการประจําปีการแพทย์แผนไทย การแพทย์พื้นบ้าน และการแพทย์ทางเลือกแห่งชาติ ครั้งที่ 18” ในวันนี้
การจัดงานมหกรรมสมุนไพรแห่งชาติ ฯ ในครั้งนี้ นับเป็นโอกาสอันดีที่ทุกภาคส่วนจะได้ร่วมกันแลกเปลี่ยนองค์ความรู้ด้านการแพทย์แผนไทย การแพทย์พื้นบ้าน และการแพทย์ทางเลือก และร่วมกันขับเคลื่อนการพัฒนาผลิตภัณฑ์จากสมุนไพรด้วยเทคโนโลยีและนวัตกรรมต่าง ๆ เพื่อต่อยอดและสร้างมูลค่าให้แก่สมุนไพรไทย
“สมุนไพร” ถือเป็นอีกหนึ่งพืชเศรษฐกิจและพืชสุขภาพที่รัฐบาลให้ความสําคัญเป็นอย่างยิ่ง จึงมีนโยบายส่งเสริมให้เกษตรกรหันมาปลูกพืชสมุนไพรที่มีคุณภาพและได้มาตรฐาน พร้อม ๆ กับการยกระดับอุตสาหกรรมสมุนไพรไทยให้มีคุณภาพและมาตรฐานสูง สามารถสร้างความเชื่อมั่นต่อผลิตภัณฑ์สมุนไพรไทยในระดับสากล เพื่อรองรับความต้องการของตลาดที่เพิ่มขึ้นอย่างต่อเนื่อง ทั้งตลาดภายในประเทศและต่างประเทศ โดยมุ่งมั่นผลักดันให้สมุนไพรไทยมีศักยภาพการผลิตในระดับอุตสาหกรรม เพื่อสร้างมูลค่าให้แก่สมุนไพร สามารถส่งออกและแข่งขันได้ ซึ่งจะก่อให้เกิดการสร้างงาน สร้างอาชีพ และสร้างรายได้ให้แก่เกษตรกรและชุมชนได้อย่างยั่งยืน
นอกจากนี้ ผมได้เห็นถึงโอกาสในการขับเคลื่อนการท่องเที่ยวเชิงสุขภาพ ด้วยการนําผลิตภัณฑ์จากสมุนไพรไทยและแหล่งท่องเที่ยวเมืองสมุนไพรให้เป็นจุดหมายการท่องเที่ยว และพัฒนาสู่การเป็นศุนย์กลางสุขภาพ (Wellness Center) และในปี 2580 รัฐบาลได้มุ่งหวังให้ประเทศไทยก้าวสู่การเป็นศูนย์กลางการส่งออกวัตถุดิบและผลิตภัณฑ์สมุนไพรชั้นนําของโลกหรือ “เวิล์ด เฮิร์บ ฮับ” (World Herb Hub) พร้อมทั้งส่งเสริมและพัฒนาศูนย์ความเป็นเลิศด้านการแพทย์แผนไทยและการแพทย์ทางเลือก เพื่อผลักดันให้ประเทศไทยเป็นหนึ่งในประเทศจุดหมายด้านการท่องเที่ยวเชิงสุขภาพและบริการทางการแพทย์ระดับโลก
ผมขอให้ทุกภาคส่วน ทั้งภาครัฐ ภาคเอกชน และส่วนต่าง ๆ ที่เกี่ยวข้อง ร่วมแรงร่วมใจบูรณาการและขับเคลื่อนการพัฒนาการแพทย์และสมุนไพรไทยให้ก้าวหน้า เป็นผลิตภัณฑ์ระดับโลกที่สร้างชื่อเสียงและรายได้ให้แก่ประเทศไทย
ผมขอแสดงความยินดีกับทุกท่านที่ได้รับรางวัลที่น่าภาคภูมิใจในวันนี้ และขอขอบคุณกระทรวงสาธารณสุขและองค์กรภาคีเครือข่ายทุกหน่วยงานที่ร่วมกันจัดงานนี้ขึ้น เพื่อส่งเสริมและขับเคลื่อนการแพทย์แผนไทย การแพทย์พื้นบ้าน และการแพทย์ทางเลือก ให้เป็นหนึ่งในการบริการเชิงเศรษฐกิจที่จะช่วยยกระดับคุณภาพชีวิตและความอยู่ดีกินดีให้แก่พี่น้องชาวไทย และหวังเป็นอย่างยิ่งว่าการจัดงานในครั้งนี้จะสามารถบรรลุตามวัตถุประสงค์ที่ตั้งไว้ทุกประการ เพื่อร่วมกันเป็นพลังในการขับเคลื่อนเศรษฐกิจไทยเติบโตอย่างมั่นคง มั่งคั่ง และยั่งยืนต่อไป
ในโอกาสนี้ ได้เวลาอันสมควรแล้ว ผมขอเปิดงาน “งานมหกรรมสมุนไพรแห่งชาติ และการประชุมวิชาการประจําปีการแพทย์แผนไทย การแพทย์พื้นบ้าน และการแพทย์ทางเลือกแห่งชาติ ครั้งที่ 18” ณ บัดนี้
ขอบคุณครับ
รัฐบาลไทย-ข่าวทำเนียบรัฐบาล-สธ. รับมอบเครื่องผลิตออกซิเจน จากองค์การยูนิเซฟ และภาคเอกชน สนับสนุนการดูแลผู้ป่วยโควิด 19
วันพุธที่ 22 กันยายน 2564
สธ. รับมอบเครื่องผลิตออกซิเจน จากองค์การยูนิเซฟ และภาคเอกชน สนับสนุนการดูแลผู้ป่วยโควิด 19
กระทรวงสาธารณสุข รับมอบเครื่องผลิตออกซิเจนจากองค์การยูนิเซฟ และภาคเอกชน จํานวน 600 เครื่อง เพื่อสนับสนุนการปฏิบัติงานดูแลผู้ติดเชื้อโควิด 19 แก่โรงพยาบาลสังกัดกระทรวงสาธารณสุขทั่วประเทศ
กระทรวงสาธารณสุข รับมอบเครื่องผลิตออกซิเจนจากองค์การยูนิเซฟ และภาคเอกชน จํานวน 600 เครื่อง เพื่อสนับสนุนการปฏิบัติงานดูแลผู้ติดเชื้อโควิด 19 แก่โรงพยาบาลสังกัดกระทรวงสาธารณสุขทั่วประเทศ
วันนี้ (22 กันยายน 2564) ที่ กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข รับมอบเครื่องผลิตออกซิเจนชนิด Single Flow จํานวน 550 เครื่องจากนางคิม คยองซัน ผู้อํานวยการองค์การยูนิเซฟ ประเทศไทย และคณะ และรับมอบเครื่องผลิตออกซิเจน ทางการแพทย์ จํานวน 50 เครื่อง และเครื่องอบฆ่าเชื้อไฮโดรเจนเพอร์ออกไซด์ นาโนพลาสมา 1 ชุด จากนายวิโรจน์ ชัยเทอดเกียรติ กรรมการผู้จัดการ และคณะผู้บริหารกลุ่ม บริษัท นําวิวัฒน์การช่าง (1992) จํากัด เพื่อมอบให้โรงพยาบาลสังกัดกระทรวงสาธารณสุขดูแลผู้ป่วยโควิด 19
นายอนุทิน กล่าวว่า ในนามรัฐบาล และกระทรวงสาธารณสุข ขอขอบคุณผู้มีจิตศรัทธาทั้ง 2 คณะ ที่มีความห่วงใยและเห็นถึงความสําคัญในการดูแลรักษาผู้ติดเชื้อโควิด 19 เครื่องผลิตออกซิเจนที่ได้รับมอบในวันนี้ มีประโยชน์อย่างมาก ซึ่งโรงพยาบาลต่างๆ ที่ดูแลผู้ป่วยโควิด 19 ยังคงจําเป็นต้องใช้ในการรักษา เมื่อผู้ป่วยได้รับปริมาณออกซิเจนที่เพียงพอต่อร่างกายจะช่วยทําให้อาการดีขึ้น สามารถต่อสู้กับโรคโควิด 19 ได้ ลดอัตราการเสียชีวิต นอกจากนี้ ยังสามารถนําไปใช้กับผู้ป่วยโรคทางเดินหายใจอื่นๆ และใช้เป็นเครื่องพ่นยาได้อีกด้วย ทั้งนี้ กระทรวงสาธารณสุขจะรีบดําเนินการจัดส่งไปยังโรงพยาบาลที่ท่านได้ประสงค์บริจาคไว้เพื่อนําไปใช้ดูแลประชาชนให้เกิดประโยชน์สูงสุดต่อไป
**************************************** 22 กันยายน 2564
รัฐบาลไทย-ข่าวทำเนียบรัฐบาล-นายชยธรรม์ พรหมศร ปลัดกระทรวงคมนาคม ประชุมหารือร่วมกับปลัดกระทรวงคมนาคมของมาเลเซีย
วันเสาร์ที่ 5 มีนาคม 2565
นายชยธรรม์ พรหมศร ปลัดกระทรวงคมนาคม ประชุมหารือร่วมกับปลัดกระทรวงคมนาคมของมาเลเซีย
เพื่อเชื่อมโยงการคมนาคมขนส่ง พร้อมอํานวยความสะดวกในการขนส่งสินค้า และผู้โดยสารระหว่างประเทศ
นายชยธรรม์ พรหมศร ปลัดกระทรวงคมนาคม ประชุมหารือร่วมกับปลัดกระทรวงคมนาคมของมาเลเซีย H.E. Datuk Isham Ishak ผ่านระบบการประชุมทางไกล ในวันศุกร์ที่ 4 มีนาคม 2565 โดยฝ่ายมาเลเซียมีความประสงค์ที่จะหารือความเป็นไปได้ในการเชื่อมโยงรถไฟความเร็วสูงจากมาเลเซียมายังประเทศไทย สืบเนื่องมาจากข้อสั่งการของนายศักดิ์สยาม ชิดชอบ รัฐมนตรีว่าการกระทรวงคมนาคม ได้มอบหมายให้ปลัดกระทรวงคมนาคมเร่งดําเนินการติดตามผลการหารือของพลเอก ประยุทธ์ จันทร์โอชา นายกรัฐมนตรี กับนายกรัฐมนตรีมาเลเซีย เมื่อวันที่ 25 กุมภาพันธ์ 2565 ในประเด็นด้านการเชื่อมโยงการคมนาคมขนส่งระหว่างสองประเทศ การอํานวยความสะดวกในการขนส่งสินค้าและผู้โดยสาร พร้อมกับการเตรียมความพร้อมสําหรับการเปิดการเดินทางระหว่างสองประเทศ
ในการหารือครั้งนี้ ทั้งสองฝ่ายได้หารือถึงแนวทางการเชื่อมต่อรถไฟชายฝั่งทะเลตะวันออก (East Coast Rail Link: ECRL) ของมาเลเซียกับโครงการรถไฟความเร็วสูงของไทย โดยปลัดกระทรวงคมนาคม กล่าวถึงแผนการพัฒนาระบบรถไฟของไทยที่มุ่งเน้นการก่อสร้างรถไฟทางคู่เป็นลําดับแรก อย่างไรก็ตามได้เสนอความเป็นไปได้ในการเชื่อมต่อโครงการ ECRL ของมาเลเซียเข้ากับการพัฒนาโครงข่ายทางหลวงพิเศษระหว่างเมืองกับระบบราง (MR-Map) ที่จะช่วยให้การขนส่งมีประสิทธิภาพ และเชื่อมต่อกับประเทศเพื่อนบ้าน ในเส้นทาง MR1 (เชียงราย - นราธิวาส) นอกจากนี้ ทั้งสองฝ่ายเห็นชอบให้มีการจัดตั้งคณะทํางานเพื่อเตรียมการสําหรับการประชุมระดับรัฐมนตรีคมนาคมของทั้งสองประเทศเพื่อหารือระดับนโยบายด้านการพัฒนาโครงข่ายระบบรางต่อไป สําหรับความคืบหน้าการพิจารณาร่างบันทึกความเข้าใจว่าด้วยการขนส่งสินค้าข้ามพรมแดนระหว่างไทย - มาเลเซีย และร่างบันทึกความเข้าใจว่าด้วยการขนส่งผู้โดยสารข้ามพรมแดนระหว่าง ไทย - มาเลเซีย ทางฝ่ายมาเลเซียแจ้งว่าอยู่ในระหว่างการพิจารณาร่างสุดท้ายของบันทึกความเข้าใจฯ และคาดว่าจะสามารถลงนามได้ในการประชุมรัฐมนตรีขนส่งอาเซียน (ASEAN Transport Ministers Meeting: ATM) ในช่วงเดือนพฤศจิกายน 2565 ซึ่งบันทึกความเข้าใจฯ ทั้งสองฉบับจะเป็นการอํานวยความสะดวกด้านการค้า การลงทุน และการเดินทางของประชาชนระหว่างสองประเทศต่อไป
รัฐบาลไทย-ข่าวทำเนียบรัฐบาล-กระทรวงเกษตรฯ ประชุมติดตามความก้าวหน้าขับเคลื่อนแบบบูรณาการในพื้นที่
วันพฤหัสบดีที่ 16 มิถุนายน 2565
กระทรวงเกษตรฯ ประชุมติดตามความก้าวหน้าขับเคลื่อนแบบบูรณาการในพื้นที่
กระทรวงเกษตรฯ ประชุมติดตามความก้าวหน้าขับเคลื่อนแบบบูรณาการในพื้นที่
วันที่ 16 มิถุนายน 2565 เวลา 09.30 น. นายขจร เราประเสริฐ ผู้ตรวจราชการกระทรวงเกษตรและสหกรณ์ เป็นประธานการประชุมตรวจติดตามความก้าวหน้าของแผนการตรวจราชการและการขับเคลื่อนแบบบูรณาการในพื้นที่ของผู้ตรวจราชการกระทรวงเกษตรและสหกรณ์ ประจําปีงบประมาณ พ.ศ. 2565 จังหวัดร้อยเอ็ด ประจําเดือนมิถุนายน ผ่านระบบ VDO Conference โปรแกรม Zoom Meeting พร้อมด้วย เกษตรและสหกรณ์จังหวัดร้อยเอ็ด และหัวหน้าส่วนราชการในสังกัดกระทรวงเกษตรและสหกรณ์ระดับพื้นที่ โดยมีประเด็นการประชุมการตรวจราชการฯ ดังนี้ 1. รับทราบความก้าวหน้าปัญหาอุปสรรคการดําเนินงานตามนโยบายของกระทรวงเกษตรและสหกรณ์ รายสินค้าข้าว ปศุสัตว์ และประมง และความก้าวหน้าปรับปรุงแผนพัฒนาการเกษตรและสหกรณ์ระดับจังหวัด และ 2. รับทราบความก้าวหน้าผลการดําเนินงานตามแผนการตรวจราชการแบบบูรณาการของผู้ตรวจราชการสํานักนายกรัฐมนตรี
ทั้งนี้ ผู้ตรวจราชการกระทรวงเกษตรและสหกรณ์ ได้ให้ข้อสั่งการ/ข้อเสนอแนะในภาพรวมของการประชุมฯ ดังนี้ 1.ขอให้หน่วยงานที่เกี่ยวข้องร่วมกันบูรณาการ เพื่อช่วยเร่งรัดการจัดการผลิต แนะนําและส่งเสริมปุ๋ยชีวภาพ และสารชีวภัณฑ์ ให้กับเกษตรกร 2. ขอให้หน่วยงานของกรมปศุสัตว์ติดตามการช่วยเหลือ เกษตรกรที่ได้รับผลกระทบจากโรคลัมปี สกิน และเร่งรัดการจัดหาวัคซีน โรคพิษสุนัขบ้าให้เพียงพอต่อความต้องการ และ 3. ขอให้หน่วยงานของกรมประมงศึกษาแนวทางการเลี้ยงปลาในนาข้าว เพื่อส่งเสริมให้กับเกษตรกรในการเพิ่มรายได้
รัฐบาลไทย-ข่าวทำเนียบรัฐบาล-ไทยติดอันดับ 5 ของโลก ประเทศที่มีความมั่นคงทางสุขภาพ Global Health Security Index : GHS ปี2021
วันศุกร์ที่ 10 ธันวาคม 2564
ไทยติดอันดับ 5 ของโลก ประเทศที่มีความมั่นคงทางสุขภาพ Global Health Security Index : GHS ปี2021
ไทยติดอันดับ 5 ของโลก ประเทศที่มีความมั่นคงทางสุขภาพ Global Health Security Index : GHS ปี2021 จาก 195 ประเทศ  ขณะ อย. ย้ํา หน้ากากอนามัยที่ขึ้นทะเบียนจาก อย. มีคุณภาพ
วันนี้ 10 ธ.ค. 64 นางสาวรัชดา ธนาดิเรก  รองโฆษกประจําสํานักนายกรัฐมนตรี เผยว่า ล่าสุดประเทศไทยได้รับการจัดอันดับเป็นประเทศที่มีความมั่นคงทางสุขภาพ (Global Health Security Index : GHS) อันดับที่ 5 ของโลก จากทั้งหมด 195 ประเทศ เป็นอันดับที่ 1 ของเอเซีย จากการประเมินความพร้อมของประเทศในการรับมือการแพร่ระบาดโรคติดต่อปี 2021 โดยมหาวิทยาลัยจอนส์ ฮอปกินส์ ( Johns Hopkins Center for Health Security) สหรัฐอเมริกา มีคณะทํางานผู้เชี่ยวชาญจากทั่วโลก อาทิ สถาบัน Nuclear Threat Initiative (NTI) ร่วมด้วย การประเมินประกอบด้วย 37 ตัวชี้วัด ครอบคลุมประเด็น อาทิ การป้องกันการแพร่ระบาด การตรวจหาเชื้อและติดตามดูแลผู้ป่วย การรับมือต่อการแพร่ระบาด ระบบสาธารณสุข การปฏิบัติตามมาตรฐานสากล การจัดการกับความเสี่ยงด้านการเมือง/เศรษฐกิจ/สังคม  เป็นต้น โดยประเทศที่อยู่ใน 10 อันดับแรก คือ  1. สหรัฐอเมริกา 2.ออสเตรเลีย 3.ฟินแลนด์ 4. แคนาดา 5. ไทย 6. สโลวาเนีย 7. สหราชอาณาจักร 8. เยอรมนี 9. เกาหลีใต้ และ 10. สวีเดน  ซึ่งนายกรัฐมนตรีได้ฝากขอบคุณ บุคลากรด่านหน้า ภาคส่วนต่างๆ และคนไทยที่ร่วมมือกันปฏิบัติตามมาตรการป้องกันการแพร่ระบาดของไวรัสโควิด – 19 ทําให้ประเทศไทยได้รับคําชื่นชมในเรื่องการรับมือการแพร่ระบาดของโรคโควิด-19 ทั้งนี้ ในปี 2019 ประเทศไทยอยู่ที่อันดับ 6 ของโลก สะท้อนให้เห็นถึงประสิทธิภาพของนโยบายด้านสาธารณสุขและการจัดการกับการแพร่ของโรคระบาดที่ปฏิบัติมาอย่างต่อเนื่อง เป็นที่ยอมรับระดับสากล และเป็นอันดับต้นๆของโลก
ปัจจุบันภาพรวมสถานการณ์โควิด – 19 ในประเทศไทยมีแนวโน้มพบผู้ติดเชื้อและผู้เสียชีวิตลดลง แต่นายกรัฐมนตรียังเน้นการเฝ้าระวังโดยตรวจหาเชื้อด้วยวิธี RT-PCR ตามกลุ่มเสี่ยง สถานที่เสี่ยง กลุ่มผู้เดินทางเข้าประเทศทุกราย สุ่มตรวจผู้ติดเชื้อในลักษณะ Cluster รวมทั้งส่งตัวอย่างผู้ป่วยที่อาการต้องสงสัย เพื่อตรวจหาสายพันธุ์ Omicron ทันทีด้วย เพื่อควบคุมไวรัสให้อยู่ในวงจํากัด ขณะเดียวกัน ยังกําชับเรื่องการสวมหน้ากากของชาวต่างชาติ ทั้งกรณี Test & Go และ Sandboxด้วย
รองโฆษกรัฐบาล ยังได้กล่าวถึงกรณีที่มีการเผยแพร่ข้อมูลทางสื่อออนไลน์ว่า พบหน้ากากอนามัยทางการแพทย์หลายยี่ห้อไม่ผ่านเกณฑ์ประสิทธิภาพ รองเลขาธิการคณะกรรมการอาหารและยา ได้ชี้แจงว่า หน้ากากอนามัยจัดเป็นผลิตภัณฑ์เครื่องมือแพทย์ ที่ต้องได้รับอนุญาตจาก อย. โดยผ่านการทดสอบในห้องปฏิบัติการที่ได้รับการรับรองมาตรฐานสากล ISO 17025 และผลการกรองอนุภาค (PFE) เพื่อใช้ป้องกันเชื้อโรค ซึ่งต้องผ่านเกณฑ์มาตรฐานมากกว่า 95% ตามที่มาตรฐานอุตสาหกรรม (มอก.)กําหนด สําหรับค่าผลต่างความดันนั้นไม่ส่งผลกระทบต่อประสิทธิภาพในการป้องกันเชื้อโรคจากการสวมใส่ เนื่องจากเป็นค่าที่แสดงถึงความสบายในการสวมใส่เท่านั้น โดยพบว่าอยู่ในช่วง 4-6 mm H2O/cm2 ซึ่งอยู่ในเกณฑ์ที่ยอมรับได้
......
รัฐบาลไทย-ข่าวทำเนียบรัฐบาล-กรมเจ้าท่า กระทรวงคมนาคม เตรียมพร้อมมาตรการด้านความปลอดภัย ในคืนเทศกาลลอยกระทง ประจำปี 2564
วันพฤหัสบดีที่ 11 พฤศจิกายน 2564
กรมเจ้าท่า กระทรวงคมนาคม เตรียมพร้อมมาตรการด้านความปลอดภัย ในคืนเทศกาลลอยกระทง  ประจําปี 2564
จากนโยบายและคําสั่งการของนายศักดิ์สยาม ชิดชอบ รัฐมนตรีว่าการกระทรวงคมนาคม และนายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ให้กรมเจ้าท่าดําเนินการด้านมาตรการเพื่อความปลอดภัยในช่วงเทศกาลลอยกระทงประจําปี 2564
วันที่ 11 พฤศจิกายน 2564 นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย เป็นประธาน และนายสมพงษ์ จิรศิริเลิศ รองอธิบดีกรมเจ้าท่า ด้านปฎิบัติการ ประชุมเตรียมความพร้อมร่วมกับหน่วยงานที่เกี่ยวข้อง อาทิ ตํารวจน้ํา กองทัพเรือ เอเชียทีค กองเรือลําน้ํา กรมป้องกันและบรรเทาสาธารณภัย บริษัทเรือด่วนเจ้าพระยา สมาคมเรือไทย สมาคมการค้าธุรกิจในแม่น้ําเจ้าพระยา บริษัท อี สมาร์ท ทรานสปอร์ต จํากัด ก่อนคืนเทศกาลลอยกระทง พร้อมลงเรือตรวจการณ์เจ้าท่า ตรวจความพร้อมของท่าเทียบเรือในแม่น้ําเจ้าพระยา ที่คาดว่าจะเป็นท่าเรือหลักๆที่ประชาชนจะมาร่วมกิจกรรมลอยกระทงเป็นจํานวนมาก ได้แก่ ท่าเรือสะพานพุทธ ท่าเรือสี่พระยา ท่าเรือเอเชียทีค และท่าเรือไอคอนสยาม โดยกรมเจ้าท่าได้มีการจัดกําลังเจ้าหน้าที่รักษาการณ์ในคืนลอยกระทง ส่วนกลาง จํานวน 196 คน เรือรักษาการณ์ 88 ลํา ส่วนภูมิภาค จํานวน 753 คน เรือรักษาการณ์ 78 ลํา พร้อมออกประกาศควบคุมการเดินเรือ และเตือนให้ใช้ความระมัดระวังในการเดินเรือในช่วงเทศกาลลอยกระทง
ทั้งนี้ การจัดประชุมฯและลงพื้นที่ตรวจดูความพร้อมของท่าเทียบเรือ จะเป็นการช่วยตรวจตราควบคุม ดูแลการเดินเรือ การใช้เรือและท่าเทียบเรือต่างๆในวันลอยกระทง พ.ศ.2564 เพื่อให้เกิดความเป็นระเบียบเรียบร้อยในการเดินเรือ เกิดความปลอดภัยต่อชีวิตและทรัพย์สินของประชาชน ตลอดจนป้องกันอุบัติเหตุทางน้ําที่อาจจะเกิดขึ้นได้ รวมทั้งขอความร่วมมือประชาชนปฏิบัติตามมาตรการป้องกันโรคติดต่อเชื้อไวรัสโคโรนา 2019 และคําแนะนําของเจ้าหน้าที่ประจําท่าเทียบเรือโดยเคร่งครัด หากท่านใดพบเห็นเหตุการณ์ความไม่ปลอดภัยทางน้ํา สามารถแจ้งสายด่วนกรมเจ้าท่า โทร 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-คณะผู้บริหารกระทรวงอุตสาหกรรมเยี่ยมชมกระบวนการผลิตเส้นใยกัญชงเพื่อการพัฒนาสู่อุตสาหกรรมเชิงพาณิชย์
วันพุธที่ 24 พฤศจิกายน 2564
คณะผู้บริหารกระทรวงอุตสาหกรรมเยี่ยมชมกระบวนการผลิตเส้นใยกัญชงเพื่อการพัฒนาสู่อุตสาหกรรมเชิงพาณิชย์
นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม พร้อมด้วยนายจุลพงษ์ ทวีศรี รองปลัดกระทรวงอุตสาหกรรม เยี่ยมชมกระบวนการปั่น ทอ เส้นใยกัญชง เพื่อการพัฒนาสู่อุตสาหกรรมเชิงพาณิชย์ ของบริษัท เอราวัณสิ่งทอ จํากัด
คณะผู้บริหารกระทรวงอุตสาหกรรมเยี่ยมชมกระบวนการผลิตเส้นใยกัญชงเพื่อการพัฒนาสู่อุตสาหกรรมเชิงพาณิชย์
วันนี้ (23 พฤศจิกายน 2564) นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม พร้อมด้วยนายจุลพงษ์ ทวีศรี รองปลัดกระทรวงอุตสาหกรรม เยี่ยมชมกระบวนการปั่น ทอ เส้นใยกัญชง เพื่อการพัฒนาสู่อุตสาหกรรมเชิงพาณิชย์ ของบริษัท เอราวัณสิ่งทอ จํากัด โดยทางบริษัทฯ ได้ร่วมมือกับสถาบันพัฒนาอุตสาหกรรมสิ่งทอในการพัฒนาและผลิตเส้นด้ายผสมเส้นใยกัญชงและเมื่อนําไปทอเป็นผ้าผืนจะมีคุณสมบัติ ในการยับยั้งเชื้อแบคทีเรีย ป้องกันรังสียูวี โดยในเบื้องต้น ได้มีการนําไปผลิต ถุงเท้า รองเท้า และชุดเครื่องแบบสําหรับผู้ปฏิบัติงานในภาคสนาม นอกจากนี้ทางบริษัทยังมีการพัฒนานวัตกรรมผ้าฝัง Zinc pyrithione ลงในเส้นใยผ้า ทําให้ผ้ามีคุณสมบัติในการยับยั้งเชื้อโคโรน่าไวรัสได้สูงถึง 99.69 % และยับยั้งเชื้อแบคทีเรียได้ถึง 99.95 % ซึ่งทางบริษัทนํามาใช้ในการผลิตชุดพยาบาล หน้ากากอนามัย ผ้าม่านที่ใช้ในสถาพยาบาล เพื่อนําไปพัฒนาสู่อุตสาหกรรมเชิงพาณิชย์ต่อไป โดยมี ภก.ดร.อนันต์ชัย อัศวเมฆิน ที่ปรึกษารัฐมนตรีว่าการกระทรวงสาธารณสุข นายชาญชัย สิริเกษมเลิศ ผู้อํานวยการสถาบันพัฒนาอุตสาหกรรมสิ่งทอ นางอนงค์ ไพจิตรประภาภรณ์ ผู้อํานวยการสถาบันอาหาร สํานักงานมาตรฐานผลิตภัณฑ์อุตสาหกรรม สํานักงานเศรษฐกิจอุตสาหกรรม กรมส่งเสริมอุตสาหกรรม กรมวิทยาศาสตร์บริการ ร่วมเยี่ยมชม โดยมี นายคมสัน ศุภมิตร์ กรรมการผู้จัดการ และนายสาธิต ธีระประเสริฐ ที่ปรึกษาด้านการวิจัยและพัฒนา บริษัท เอราวัณสิ่งทอ จํากัด ให้การต้อนรับ ณ บริษัท เอราวัณสิ่งทอจํากัด จังหวัดสมุทรปราการ
#กระทรวงอุตสาหกรรม
#เอราวัณสิ่งทอ
#สถาบันสิ่งพัฒนาอุตสาหกรรมสิ่งทอ
#สถาบันอาหาร
#เส้นใยกัญชง
#กัญชง
รัฐบาลไทย-ข่าวทำเนียบรัฐบาล-Cabinet approves "2022 Ministry of Commerce’s Price Reduction for People” scheme to sell necessities and consumer goods to people at affordable prices
วันพุธที่ 19 มกราคม 2565
Cabinet approves "2022 Ministry of Commerce’s Price Reduction for People” scheme to sell necessities and consumer goods to people at affordable prices
Cabinet approves "2022 Ministry of Commerce’s Price Reduction for People” scheme to sell necessities and consumer goods to people at affordable prices
January 18, 2022, Government SpokespersonThanakornWangboonkongchanadisclosed that the cabinet approved the budget of 1,480 million Baht from the Government’s contingency fund (fund for emergency) for the implementation of the “2022 Ministry of Commerce’s Price Reduction for People” scheme, as proposed by Ministry of Commerce. The scheme is aimed to mitigate people’s plightasasresult of the spread of COVID-19and prices hike of food and consumer products, and to provide additional channels for the public to buy necessities and consumer goods at affordable prices, thereby stimulating grassroots economy and domestic consumption.
The “2022 Ministry of Commerce’s Price Reduction for People” scheme will be implemented for 90days. Distribution channels include no less than 3,000 spots in communities across the country, e.g., convenient stores, local malls, markets, public spaces, gas stations, as well as mobile shops. Supply and prices of goods to be sold, which include agro products, eggs, pork, among others, will be controlled by concerned agencies.
รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 12 จังหวัดประจำวันที่ 13 พฤศจิกายน 2564 เวลา 08.30 น. สัญจรผ่านได้ 19 สายทาง ไม่สามารถสัญจรผ่านได้ 11 สายทาง
วันเสาร์ที่ 13 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 12 จังหวัดประจําวันที่ 13 พฤศจิกายน 2564 เวลา 08.30 น. สัญจรผ่านได้ 19 สายทาง ไม่สามารถสัญจรผ่านได้ 11 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 13 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 12 จังหวัด รวม 30 สายทาง สัญจรผ่านได้ 19 สายทาง และไม่สามารถสัญจรผ่านได้ 11 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 13 พฤศจิกายน 2564 เวลา 08.30 น. ว่ามีถนนทางหลวงชนบทที่ประสบอุทกภัยในพื้นที่ 12 จังหวัด ได้แก่ ชัยภูมิ สุรินทร์ บุรีรัมย์ มหาสารคาม ขอนแก่น ร้อยเอ็ด หนองบัวลําภู พระนครศรีอยุธยา เพชรบุรี สุพรรณบุรี นครปฐม และชุมพร รวม 30 สายทาง สามารถสัญจรผ่านได้ 19 สายทาง และไม่สามารถสัญจรผ่านได้ 11 สายทาง แบ่งเป็น น้ําท่วมสูง 10 สายทาง (10 แห่ง) ทางขาด โครงสร้างทางชํารุด กัดเซาะ 1 สายทาง (1 แห่ง) รายละเอียดดังนี้
1. สายทาง ชย.024 สะพานข้ามแม่น้ําชี ท่านกโง่ อําเภอคอนสวรรค์ จังหวัดชัยภูมิ เส้นทางขาด (ช่วง กม. ที่ 2+000 - 3+600)
2. สายทาง สร.012 ถนนเชิงลาดสะพานใหม่นาหนองไผ่ - กระโพ อําเภอท่าตูม และชุมพลบุรี จังหวัดสุรินทร์ น้ําท่วมสูง 50 เซนติเมตร (ช่วง กม. ที่ 1+600 - 7+000)
3. สายทาง สร.021 ถนนเชิงลาดสะพานมิตรภาพสระขุด อําเภอชุมพลบุรี จังหวัดสุรินทร์ น้ําท่วมสูง 50 เซนติเมตร (ช่วง กม. ที่ 1+200 - 3+400)
4. สายทาง สร.022 สะพานมิตรภาพบะ - หนองเรือ อําเภอท่าตูม และชุมพลบุรี จังหวัดสุรินทร์ น้ําท่วมสูง 50 เซนติเมตร (ช่วง กม. ที่ 3+150 - 4+000)
5. สายทาง บร.018 สะพานชุมชนข้ามแม่น้ํามูล อําเภอสตึก จังหวัดบุรีรัมย์ น้ําท่วมสูง 60 เซนติเมตร (ช่วง กม. ที่ 1+250 - 1+725)
6. สายทาง รอ.015 สะพานสามสัมพันธ์ (สะพานข้ามแม่น้ํามูล) อําเภอโพนทราย จังหวัดร้อยเอ็ด น้ําท่วมสูง 40 เซนติเมตร (ช่วง กม. ที่ 0+010 - 0+810)
7. สายทาง รอ.033 ถนนเชิงลาดสะพานข้ามลําน้ําชี สะพานคุยโพธิ์ - หนองแก่ง อําเภอโพธิ์ชัย จังหวัดร้อยเอ็ด น้ําท่วมสูง 80 เซนติเมตร (ช่วง กม. ที่ 2+050 - 3+500)
8. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อําเภอลาดบัวหลวง และเสนา จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 3+575 - 6+550)
9. สายทาง อย.3049 แยก ทล.340 (กม. ที่ 55+900) - บ้านบางตาเถร อําเภอลาดบัวหลวง จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 5+200 - 8+530)
10. สายทาง สพ.005 สะพานบางแม่หม้าย - บางเลน อําเภอบางปลาม้า จังหวัดสุพรรณบุรี น้ําท่วมสูง 50 เซนติเมตร (ช่วง กม. ที่ 0+100 - 0+800)
11. สายทาง นฐ.058 สะพานบางไผ่นารถข้ามแม่น้ําท่าจีน อําเภอบางเลน จังหวัดนครปฐม น้ําท่วมสูง 40 เซนติเมตร (กม. ที่ 0+300)
ทั้งนี้ ทช. ได้ดําเนินการติดตั้งป้ายเตือน ป้ายแนะนําเส้นทางเลี่ยงบริเวณสายทางที่ได้รับผลกระทบจากอุทกภัยเรียบร้อยแล้ว พร้อมทั้งได้จัดเจ้าหน้าที่ติดตามสถานการณ์อุทกภัยอย่างใกล้ชิด เพื่อเข้าช่วยเหลือประชาชนและฟื้นฟูสายทางที่ได้รับผลกระทบอย่างเร่งด่วน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม หากเกิดเหตุอุทกภัยบริเวณสายทาง สามารถแจ้งเหตุได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-ครม.ไฟเขียว! เวนคืนที่ดินริมคลองลุงหน่าง แขวงแสมดำ-บางบอนใต้ สร้างเขื่อนขยายคลองแก้ปัญหาน้ำท่วมขังกรุงเทพฝั่งตะวันตก
วันอังคารที่ 15 กุมภาพันธ์ 2565
ครม.ไฟเขียว! เวนคืนที่ดินริมคลองลุงหน่าง แขวงแสมดํา-บางบอนใต้ สร้างเขื่อนขยายคลองแก้ปัญหาน้ําท่วมขังกรุงเทพฝั่งตะวันตก
ครม.ไฟเขียว! เวนคืนที่ดินริมคลองลุงหน่าง แขวงแสมดํา-บางบอนใต้ สร้างเขื่อนขยายคลองแก้ปัญหาน้ําท่วมขังกรุงเทพฝั่งตะวันตก
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 15 กุมภาพันธ์ 2565 ว่า ครม.อนุมัติร่างพระราชกฤษฎีกากําหนดเขตที่ดินที่จะเวนคืนในท้องที่แขวงแสมดํา เขตบางขุนเทียน และแขวงบางบอนใต้ เขตบางบอน กรุงเทพมหานคร พ.ศ. .... โดยมีสาระสําคัญเป็นการกําหนดเขตที่ดินที่จะเวนคืนในท้องที่แขวงแสมดํา เขตบางขุนเทียน และแขวงบางบอนใต้ เขตบางบอน กรุงเทพมหานคร มีความกว้าง 50 เมตร ความยาวประมาณ 1.7 กิโลเมตร เพื่อดําเนินโครงการขยายคลองและก่อสร้างเขื่อนคอนกรีตเสริมเหล็กคลองลุงหน่าง ช่วงทางรถไฟวงเวียนใหญ่-มหาชัยถึงคลองบางบอน เนื่องจากปัจจุบันคลองลุงหน่างมีความกว้างเพียง 1-2 เมตรและมีลักษณะเป็นคอขวด ทําให้ไม่สามารถรองรับปริมาณน้ําหลากในพื้นที่กรุงเทพฯ ฝั่งตะวันตกได้เพียงพอ จึงจําเป็นต้องขยายคลองและสร้างเขื่อน เพื่อเป็นการแก้ไขปัญหาน้ําท่วมขังและเพิ่มประสิทธิภาพการระบายน้ําไปยังโครงการแก้มลิงคลองมหาชัย- คลองสนามชัย อันเนื่องมาจากพระราชดําริได้อย่างรวดเร็ว
ทั้งนี้ ร่างพระราชกฤษฎีกามีระยะเวลาบังคับใช้ 4 ปี โดยเริ่มให้เจ้าหน้าที่เข้าสํารวจที่ดินและอสังหาริมทรัพย์ในแนวเขตที่ดินที่จะเวนคืนได้ภายใน 180 วัน นับแต่วันที่พระราชกฤษฎีกานี้ใช้บังคับ
--------------------------
รัฐบาลไทย-ข่าวทำเนียบรัฐบาล-ปลัด วธ. เป็นประธานเปิดการเสวนาหัวข้อ “ก้าวที่มั่นคงสู่ ๒ ทศวรรษกระทรวงวัฒนธรรม” ในงานก้าวสู่ ๒ ทศวรรษกระทรวงวัฒนธรรม
วันพุธที่ 29 กันยายน 2564
ปลัด วธ. เป็นประธานเปิดการเสวนาหัวข้อ “ก้าวที่มั่นคงสู่ ๒ ทศวรรษกระทรวงวัฒนธรรม” ในงานก้าวสู่ ๒ ทศวรรษกระทรวงวัฒนธรรม
พิธีเปิดการเสวนาหัวข้อ “ก้าวที่มั่นคงสู่ ๒ ทศวรรษกระทรวงวัฒนธรรม” ในงานก้าวสู่ ๒ ทศวรรษกระทรวงวัฒนธรรม
วันที่ ๒๙ กันยายน ๒๕๖๔ เวลา ๐๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานเปิดการเสวนาหัวข้อ “ก้าวที่มั่นคงสู่ ๒ ทศวรรษกระทรวงวัฒนธรรม” ในงานก้าวสู่ ๒ ทศวรรษกระทรวงวัฒนธรรม โดยมีนายกิตติพันธ์ พานสุวรรณ รองปลัดกระทรวงวัฒนธรรม นายประสพ เรียงเงิน รองปลัดกระทรวงวัฒนธรรม ผู้บริหาร ข้าราชการและบุคลากรสังกัดกระทรวงวัฒนธรรม เข้าร่วม ณ ห้อง Gallery ๕ ชั้น ๑ หอศิลป์แห่งชาติ กรุงเทพฯ
รัฐบาลไทย-ข่าวทำเนียบรัฐบาล-ครม.เห็นชอบให้ข้าราชการ ลาเข้าร่วมโครงการบรรพชาอุปสมบท 910 รูป เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันอังคารที่ 10 พฤษภาคม 2565
ครม.เห็นชอบให้ข้าราชการ ลาเข้าร่วมโครงการบรรพชาอุปสมบท 910 รูป เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
ครม.เห็นชอบให้ข้าราชการ ลาเข้าร่วมโครงการบรรพชาอุปสมบท 910 รูป เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 โดยไม่ถือเป็นวันลา
วันที่ 10 พ.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) เห็นชอบให้ข้าราชการทุกประเภท พนักงานราชการ ลูกจ้างประจํา ลูกจ้างชั่วคราวของส่วนราชการ หน่วยงานของรัฐ พนักงานรัฐวิสาหกิจ ลาเข้าร่วมโครงการบรรพชาอุปสมบท 910 รูป เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 โดยไม่ถือเป็นวันลา เสมือนเป็นการปฏิบัติราชการและได้รับเงินเดือนตามปกติ ระหว่างวันที่ 21 กรกฎาคม – 13 สิงหาคม 2565 รวม 24 วัน โดยแยกเป็นส่วนกลาง 91 คน จัดพิธี ที่วัดพระราม 9 กาญจนาภิเษก และ ส่วนภูมิภาคทุกจังหวัด 819 คน จัดพิธีที่วัดในจังหวัดต่างๆที่เข้าร่วมโครงการ
สําหรับการรับสมัครอยู่ช่วงระหว่างวันที่ 18 เมษายน – พฤษภาคม 2565 มีพิธีปลงผมวันที่ 21 กรกฎาคม 2565 พิธีมอบผ้าไตร วันที่ 22 กรกฎาคม 2565 ที่ทําเนียบรัฐบาล การเตรียมการก่อนบรรพชาอุปสมบทวันที่ 23 – 24 กรกฎาคม 2565 พิธีบรรพชาอุปสมบทวันที่ 25 กรกฎาคม 2565 การศึกษาและปฏิบัติธรรม วันที่ 25 กรกฎาคม -13 สิงหาคม 2565 พิธีทําบุญตักบาตรพระสงฆ์จํานวน 91 รูป วันที่ 12 สิงหาคม 2565 ส่วนกลางที่ท้องสนามหลวง ส่วนภูมิภาค ที่ศาลากลางจังหวัด หรือสถานที่ที่เหมาะสม และพิธีลาสิกขา วันที่ 13 สิงหาคม 2565